ओबामा-दलाई मुलाकात का चीन ने किया विरोध  
दलाई लामा को ओबामा के मिले निमंत्रण पर प्रतिक्रिया देते हुए चीन ने कहा कि वह ऐसे किसी भी कदम का गहरा विरोध करता है।
दलाई लामा को ओबामा के मिले निमंत्रण पर प्रतिक्रिया देते हुए चीन ने शनिवार को कहा कि वह ऐसे किसी भी कदम का गहरा विरोध करता है। उसने अमेरिका से इस मुलाकात को रद्द करने को कहा।  चीन और अमेरिका के बीच का तनाव एक बार फिर उभरकर सामने आया जब राष्ट्रपति ओबामा ने तिब्बत के धार्मिक नेता को चीन के दबाव को दरकिनार करते हुए मुलाकात के लिए निमंत्रित किया।  व्हाइट हाउस में आज ओबामा का दलाई लामा से मिलने का कार्यक्रम है हालांकि वह उनसे ओवल कार्यालय में नहीं मिलेंगे जहां वह राष्ट्र प्रमुखों से मिलते हैं। एक वक्तव्य में चीनी विदेश मंत्रालय के प्रवक्ता ने कहा कि बीजिंग अमेरिका से इस प्रस्तावित बैठक को रद्द करने का अग्रह करता है।  उन्होंने कहा, तिब्बत से जुड़ा मुद्दा चीन की संप्रभुता और एकता से जुड़ा है और किसी भी विदेशी अधिकारी का किसी भी रूप में मिलने का हम कड़ा विरोध करते हैं।